Rahm Emanuel

Rahmas Israelis Emanuelis (Rahm Israel Emanuel; 1959 m. lapkričio 29 d.) – JAV politikas ir 55-asis Čikagos meras, ėjęs pareigas nuo 2011 m. lapkričio 22 d. iki 2019 m. gegužės 21 d.  2003 m. sausio 3 d. Rahmas Emanuelis buvo išrinktas atstovauti Ilinojaus valstijos 5-tąjį rajoną Jungtinių Valstijų Atstovų rūmuose, prieš tai dirbo JAV prezidento Bill Clinton rinkimų kampanijos finansų direktoriumi ir vyriausiuoju patarėju. Nuo 2009 m. sausio 20 d. iki 2010 m. spalio 1 d. Rahmas Emanuelis buvo 23-asis Baltųjų rūmų personalo vadovas, valdant Barackui Obamai.

Vaikystė, išsilavinimas ir šeima 
Rahmas Israel Emanuelis gimė 1959 m. lapkričio 29 d. Čikagoje, Ilinojaus valstijoje, žydo Benjamino Emanuelio ir amerikietės Martos Smulevitz šeimoje. Rahmo Emanuelio tėvas gimė Jeruzalėje, tačiau vėliau dirbo Čikagos Michael Reese ligoninėje pediatru ir kadaise priklausė žydų sukarintai organizacijai „Irgun“, veikusiai Britanijos mandate Palestinoje. Rahm (רם) hebrajų kalba reiškia aukštą ar kilnų.

Emanuelis buvo antras iš keturių brolių ir seserų. Nuo mažens Emanuelis su broliais ir seserimi reguliariai vykdavo į meno muziejus ir pilietinių teisių mitingus, domėjosi istorija, menu bei politika. Anot motinos, vaikai turėjo ne tik padėti paruošti vakarienę, bet ir gebėti diskutuoti aktualiais klausimais ir naujienomis.

Rahmas Emanuelis lankė Bernard Zell Anshe Emet pradinę mokykla Čikagoje, vėliau New Trier West vidurinę mokyklą. Emanuelis nuo mažens labai mėgo baletą, todėl sėkmingai baigė Evanston School of Ballet  ir The Joel Hall Dance Center baleto mokyklas. Dar lankydamas vidurinę mokyklą ir baigęs Evanstono baleto mokyklą, gavo stipendiją tolesniam mokymuisi vienoje geriausių pasaulio šokių mokykloje Joffrey Ballet.  Nepaisant to, Rahmas Emanuelis pasirinko studijuoti Sarah Lawrence koledže, kuriame buvo išrinktas į koledžo studentų senatą ir 1981 m. įgijo menų bakalauro laipsnį. Vėlesniais metais vaikinas studijavo Northwestern universitete ir 1985 m. įgijo kalbos ir komunikacijos magistro laipsnį. 

Po universiteto baigimo Rahmas Emanuelis dalyvavo dviejų savaičių civilių savanorių misijoje, žinamoje kaip Sar-El, kur kaip civilis savanoris padėjo Izraelio gynybos pajėgoms 1991 m. Persijos įlankos kare ir padėjo taisyti sunkvežimių stabdžius vienoje iš Izraelio šiaurinių bazių. 

Rahmas Emanuelis yra vedęs Amy Rule, su kuria susipažino aklo pasimatymo metu. Pora turi tris vaikus, sūnų Zacharijų ir dukras Ilaną ir Lėją. Šeima gyvena Reivensvudo apylinkėse, šiaurinėje Čikagos pusėje. Emanueliai yra Čikagos sinagogos Anshe Sholom B’nai Israel nariai. Emanuelio vaikai lankė privačias mokyklas Hyde parko kaimynystėje, Čikagos pietinėje pusėje.

Politinės karjeros pradžia 
Devintojo dešimtmečio pradžioje Emanuelis pradėjo savo politinę karjerą. Dar studijuodamas Sarah Lawrence koledže 1980 m. jis dirbo lėšų surinkėju Čikagos Kongreso Davido Robinsono kampanijoje, kuri rinko lėšas Ilinojaus 20-ajam rajonui. Šiame darbe jis buvo labai atkaklus, todėl tai pelnė jam gerą reputaciją. Vėliau, studijuodamas Northwestern universitete, Emanuelis dirbo vietos ir nacionalinėje politikoje, įskaitant demokrato Paul Simono 1984 m. rinkimų kampaniją į JAV Senatą. Pirmasis jo podiplominis darbas buvo vartotojų teisių organizacijoje „Ilinojaus viešoji akcija“.

1988 m. Rahmas Emanuelis dirbo nacionalinės kompanijos direktoriumi demokratinio Kongreso kampanijos komitete, o 1989 m. jis tapo vyriausiuoju patarėju ir lėšų surinkėju Richard Daley kampanijoje, skirtoje Čikagos merijai. Savo atkaklumo dėka, šioje kampanijoje jis surinko net 7 mln. JAV dolerių. Šie lėšų surinkimo sugebėjimai 1992 m. padėjo jam gauti finansų direktoriaus darbą prezidento Bill Clinton rinkimų kampanijoje. 1993 m. Rahmas Emanuelis tapo vyriausiuoju prezidento Bill Clinton patarėju. 1998 m. Rahmas Emanuelis paliko Baltuosius rūmus, ir tapo vykdančiuoju direktoriumi investiciniame banke „Dresdner Kleinwort Wasserstein“ Čikagoje.

2007 m. sausio mėn. naujoji demokratų dauguma išrinko Rahmą Emanuelį eiti Demokratinio Kauko pirmininko – ketvirtojo aukščiausio rango demokratų rūmų vadovybės – pirmininko pareigas. 2008 m. lapkričio 6 d. Emanuelis priėmė Baltųjų rūmų personalo vadovo pareigas, valdant naujai išrinktam prezidentui Barackui Obamai. 
Populiariausias laikraštis „The New York Times“ skelbė, kad Rahmas Emanuelis yra įtakingiausias visų laikų Baltųjų rūmų personalo vadovas. Vis dėlto, Rahmo Emanuelio atkaklumas sugadino jo reputaciją, kai jis pateikė skaudžią pastabą apie konservatyvius demokratus, kurie nepalaikė naujos prezidento B. Obamos sveikatos priežiūros iniciatyvos. Vėliau Rahmui Emanueliui teko viešai atsiprašyti dėl įžeidžiančių ir žeminančių žodžių.

Čikagos mero postas 
2010 m. rugsėjo 30 d. Rahm Emanuelis paliko savo personalo vadovo pareigas, norėdamas kandidatuoti į Čikagos mero postą. Laikinai jį pakeitė politinis konsultantas Peter Rouse.  2011 m. gegužės 16 d. Emanuelis, surinkęs daugiau nei 55 proc. balsų, buvo išrinktas Čikagos meru. Jo inauguracija įvyko 2011 m. gegužės 16 d. Pritzker paviljone. Inauguracijoje dalyvavo einantysis Čikagos meras Richard M. Daley, viceprezidentas Joe Biden, Labor Secretary Hilda Solis, Treasury Secretary Timothy Geithner, buvęs Čikagos meras Jane Byrneir einančiojo Čikagos mero brolis William M. Daley.
Tokią balsų daugumą Rahmo Emanuelo mero kompanijai pelnė "Twitter" anoniminė paskyra, pavadinta "MayorEmanuel". Ši paskyra sulaukė daugiau nei 43 000 sekėjų ir tapo populiaresnė, nei oficiali Emanuelio "Twitter" paskyrą. Vasario 28 d. Rahmas Emanuelis paskelbė, kad jei anoniminės paskyros autorius atskleis save, jis paaukos 5000 dolerių autoriaus pasirinktai labdarai. Kai Čikagos žurnalistas Danas Sinkeris atsiskleidė, Emanuelis paaukojo pinigus „Young Chicago Authors“ organizacijai, padedančiai jauniems žmonėms įgyti rašymo ir leidybos įgūdžių.

Per pirmąją Rahmo Emanuelio kadenciją miestas patyrė tvirtą ekonomikos augimą, tačiau dažnai jo pirmasis valdymas susilaukia prieštaringų vertinimų dėl sprendimo uždaryti dešimtis valstybinių mokyklų ir pirmojo Čikagos mokytojų streiko per 25 metus. Įtampa tarp mero ir galingos Čikagos mokytojų sąjungos (CTU) paveikė kitus miesto mero rinkimus, vykusius 2015 m. Tvirta Čikagos mokytojų sąjunga, remiama naujo kandidato į Čikagos mero postą Jesús Garcíos, užkirto kelią Rahmui Emanueliui surinkti 50 proc. plius vienas balsas, kurio reikėjo, norint laimėti perrinkimą pirmajame ture. Vis dėlto, jo vykdomos finansinės politikos, nukreiptos į miesto biudžeto deficitą rezultatai padėjo laimėti mero rinkimuose.

Antrojoje Rahmo Emanuelio kadencijoje dominavo ginčai dėl Laquan McDonald, Čikagos policijos pareigūno nužudyto afroamerikiečių paauglio. Nors incidentas įvyko 2014 m. spalio mėn., mero tarnyba blokavo nužudymo vaizdo įrašo paviešinimą iki kol teismas 2015 m. lapkričio mėn. įsakė paviešinti šį vaizdo įrašą. Čikagos meras suteikė 5 mln. dolerių paramą McDonald šeimai ir ėmėsi policijos departamento reformų. Kad ir kaip bebūtų, bandymas nuslėpti žmogžudystės įrašą stipriai sugadino mero Rahmo Emanuelio reputaciją. 2018 m. rugsėjo 4 d. Emanuelis pareiškė, kad nekandidatuos kitų metų mero rinkimuose. Savo mero postą jis paliko 2019 m. gegužės 20 d.

Tolimesnė karjera 
Praėjus kelioms valandoms po pasitraukimo iš mero posto, žurnalų leidėjas „The Atlantic“, kuriame Emanuelis per pastaruosius mėnesius parašė keliolika esė, pasiūlė jam laikraščio redaktoriaus darbą. 2019 m. gegužės mėn. jis buvo paskirtas jaunimo programos „Tapti žmogumi“ vykdomuoju pirmininku nacionalinėje BAM patariamojoje tarnyboje. 2019 m. birželio mėn. Emanuelis prisijungė prie „Centerview Partners“ vyresniojo patarėjo pareigose. 2019 m. liepą buvo paskelbta, kad Emanuelis prisijungs prie „ABC News“ kaip bendraautorius.

Šaltiniai 

JAV miestų merai